open-index/open-wikipedia-markdown huggingface dataset:
குருவித்துறை

**குருவித்துறை** என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தின் சோழவந்தான் பகுதிக்கு அருகிலுள்ள ஒரு புறநகர்ப் பகுதியாகும்.
## அமைவிடம்
குருவித்துறை பகுதியானது, () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமையப் பெற்றுள்ளது.

## சமயம்
குரு பகவான் தன் மகனுக்காக நாராயண பெருமாளிடம் வேண்டிக் கொண்டதால், நாராயணனும் சித்திர ரதம் ஒன்றில் வந்து குரு பகவானுக்கு அருள் புரிந்த தலமாக குருவித்துறை விளங்குகிறது. இங்கு அமைந்துள்ள சித்திர ரத வல்லப பெருமாள் கோயிலில் பெருமாள் அருள்பாலிக்கிறார். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.

## உசாத்துணைகள்

பகுப்பு:மதுரை மாவட்டத்திலுள்ள ஊர்களும் நகரங்களும்
பகுப்பு:மதுரை மாவட்டத்திலுள்ள கிராமங்கள்
அவிஷேக் கார்த்திக்

**உதய் அவிஷேக் கார்த்திக்** தமிழ் திரைப்படங்களில் பணியாற்றும் ஒரு இந்திய நடிகர் ஆவார். இவர் இயக்குநர் கௌதம் வாசுதேவ் மேனனுடன் நெருங்கிய தொடர்பு கொண்டவர். கார்த்திக் இதற்கு முன்பு பச்சைக்கிளி முத்துச்சரம் (2007) மற்றும் வாரணம் ஆயிரம் (2008) ஆகிய படங்களில் மேனனின் உதவியாளராகப் பணியாற்றியுள்ளார். இயக்குனரின் சோதனையான த்ரில்லர் நடுநிசி நாய்கள் (2011) மூலம் நடிகராக அவர் ஒரு திருப்புமுனையை ஏற்படுத்தினார்.

## தனிப்பட்ட வாழ்க்கை
கார்த்திக், திருப்பதியைச் சேர்ந்த தெலுங்கு தந்தை, மோகன் ரெட்டி மற்றும் சிவகாசியைச் சேர்ந்த தமிழ் தாய், சூர்யகலா யலமஞ்சிலி ஆகியோருக்குப் பிறந்தார். இவர் நடிகை மகேஸ்வரியின் சகோதரர் மற்றும் மூத்த நடிகை ஸ்ரீதேவியின் மருமகன் ஆவார்.

## நடித்த திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:சென்னை நடிகர்கள்
பாசிர் சாலாக்

**பாசிர் சாலாக்** (ஆங்கிலம்: *Pasir Salak*; மலாய்: *Pasir Salak*; சீனம்: 巴西沙叻; ஜாவி: ڤاسير سالق) என்பது மலேசியா, பேராக் மாநிலம், பேராக் தெங்கா மாவட்டத்தில் (*Perak Tengah District*) அமைந்துள்ள ஒரு கிராமப்பகுதி ஆகும். இந்தக் கிராமப்புற நகரம் ஒரு வரலாற்று வளாகமாகவும் அறியப்படுகிறது.

இந்த நகரம் பேராக் ஆற்றின் கரையில் அமைந்துள்ள ஒரு முக்கிம் ஆகும். பேராக் ஆற்றின் மறுகரையில் கம்போங் காஜா நகரம் உள்ளது. பாசீர் சாலாக்கின் தென்பகுதியில் செபராங் பேராக் எனும் அரிசிக் களஞ்சியம் உள்ளது.

## ஜேம்சு பர்ச்

பேராக், பாசிர் சாலாக் (*Pasir Salak*) எனும் இடத்தில் பிரித்தானிய ஆணையர் ஜேம்ஸ் பர்ச் (*James Wheeler Woodford Birch*); மகாராஜா லேலா (*Maharaja Lela*) என்பவரால் 1875 நவம்பர் மாதம் 2-ஆம் தேதி கொலை செய்யப்பட்டார். ஜேம்ஸ் பர்ச் பேராக் மாநிலத்தின் முதல் பிரித்தானிய முதல்வராக அனுப்பப்பட்டவர். அதன் பின்னர் பேராக் போர் நடந்தது.

உள்ளூர் மலாய்த் தலைவர்கள் மகாராஜா லேலா மற்றும் செபுண்டம் ஆகியோரின் சதியின் விளைவால் அந்த நிகழ்ச்சி நடந்தது. பின்னர் பிரித்தானிய இராணுவத் தலையீட்டின் மூலம் பிரச்சினை தீர்வு காணப்பட்டது. இந்த நிகழ்வு மலாயா மக்களிடையே பெரும் தாக்கத்தையும் ஏற்படுத்தியது.

## குறிப்பிடத்தக்க இடங்கள்

*ஜேம்சு பர்ச் நினைவுச்சின்னம்
*பாசிர் சாலாக் மசூதி
*கூத்தாய் பாரம்பரிய வீடு 
*செபுண்டம் நினைவகம்
*டத்தோ மகாராஜா லேலா நினைவிடம்
*ஜேம்ஸ் பர்ச் கொலை நடந்த இடம்
*படகு துறை
*பாசிர் சாலாக் வரலாற்று சுரங்கப்பாதை
*பேராக் மந்திரி பெசார் கலைக்கூடம்

## மேற்கோள்கள்

## மேலும் காண்க
* துரோனோ
* பூசிங்
* புருவாஸ்
* பத்து காஜா
* பாரிட்
* செரி இசுகந்தர்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
எஸ். ஏ. ராஜ்கண்ணு

**எஸ். ஏ. ராஜ்கண்ணு** (*S. A. Rajkannu*, 10 மே 1946 - 11 சூலை 2023) என்பவர் இந்தியத் தமிழ்த் திரைப்படத் தயாரிப்பாளராவார். இவர் பாரதிராஜா, பாக்யராஜ், இராதிகா, ராஜேஷ் உள்ளிட்ட திரைப்படக் கலைஞர்களை அறிமுகப் படுத்தியவராவார்.

## தொடக்ககால வாழ்க்கை
எஸ். ஏ. ராஜ்கண்ணு தமிழ்நாட்டின், பொள்ளாச்சி அருகே உள்ள சேரிப்பாளையம் என்ற ஊரைச் சேர்ந்தவர். இவருடன் ஆறு அண்ணன்களும் ஒரு தங்கையும் பிறந்தனர். எஸ். ஏ. ராஜ்கண்ணு பத்தாம் வகுப்பு வரை படித்தார். பள்ளியில் படிக்கும் போது விளையாட்டுகளில் ஆர்வம் உள்ளவராக மாவட்ட அளவிலான விளையாட்டுப் போட்டிகளில் கலந்துகொண்டுள்ளார். பத்தாம் வகுப்பிற்குப் பிறகு படிப்பில் ஆர்வம் இல்மாததால் வணிகத்தில் ஈடுபடத் தொடங்கினார். முதலில் தேங்காய் வணிகம் செய்த இவர் பின்னர் டூரிங் டாக்கிஸ் திரையரங்கின் உரிமையாளராக ஆனார்.

திரைப்படத் தயாரிப்பாளரான பொள்ளாச்சி இரத்தினம் என்பவரின் இரு தங்கைகளில் ஒரு தங்கையை ராஜ் கண்ணுவின் அண்ணன் சிவசுப்பிரமணியனும், மற்றொரு தங்கையை ராஜ் கண்ணுவும் மணந்தனர். பின்னர் பொள்ளாசி இரத்தினமும் சிவசுப்பிரமணியனும் இணைந்து திரைப்படங்களைத் தயாரிக்கத் தொடங்கினர். அவர்களைப் பார்த்து இராஜ் கண்ணுவுக்கும் திரைப்படங்களைத் தயாரிக்க ஆசை கொண்டார். மைத்துனரிடமும், அண்ணனிடமும் தன் ஆசையை இராஜ்கண்ணு வெளிப்படுத்தியபோது அவர்கள் அவரது ஆசையை ஏற்க மறுத்தனர்.

## திரைப்படத் தயாரிப்பாளராதல்
ஒரு சமயம் பொள்ளாச்சி ரத்தினமும், சிவசுப்பிரமணியனும் தயாரித்த தலைப்பிரசவம் என்ற படப்பிடிப்பை வேடிக்கைப் பார்க்க இராஜ் கண்ணு வந்தார். அப்படத்தில் உதவி இயக்குநராக பாரதிராஜா பணியாற்றிவந்தார்.  சுறுசுறுப்பாகப் பணியாற்றிவந்த பாரதிராஜா இவரைக் கவர்ந்தார். பாரதிராஜாவை அழைத்து அவரிடம் ஏதாவது கதை உள்ளதா என்று ராஜ் கண்ணு வினவினார். பாரதிராஜா கூறிய மூன்று கதைகளில் *மயிலு* என்ற கதை இராஜ்கண்ணுவுக்குப் பிடித்துப் போனது. இராஜ்கண்ணு தன் மனைவியின் நகைகள், நிலபுலன்களை விற்று *மயிலு* கதையை பதினாறு வயதினிலே என்ற படமாக 4.75 இலட்சம் செலவில் எடுத்தார். படத்தை யாரும் வாங்க முன்வராததால் தானை துணிந்து படத்தை வெளியிட்டார். படம் மிகப் பெரும் வெற்றியை ஈட்டி பலமடங்கு இலாபத்தை ஈட்டியது. அதன் பிறகு 12 படங்களை இராஜ் கண்ணு தயாரித்தார்.
1981 இல் அர்த்தங்கள் ஆயிரம் என்ற படத்தைத் தயாரித்து இயக்கினார். அது மிகப்பெரிய தோல்விப்படமாக ஆனது. கையில் இருந்த பணம் கரைந்து கடனில் சிக்கினார். அதன் பின்னர் பாக்யராஜ் இவருக்கு எங்க சின்ன ராசா படத்தை இயக்கி நடித்துக் கொடுத்தார். இருந்தும் கடனில் இருந்து முழுமையாக மீள முடியாமல் தவித்தார். ராஜேஷ் மூலமாக ராஜ்கண்ணுவின் நிலையை அறிந்த கமல்ஹாசன் ராஜ்கண்ணுவுக்கு மகாநதி படத்தை நடித்துக் கொடுத்தார். அதன் பிறகே இவர் கடன்களில் இருந்து விடுபட்டார்.

## இறப்பு
சென்னையின் புறநகரின் சிட்லப்பாக்கத்தில் வசித்துவந்த இராஜ்கண்ணு வயது மூப்பினால் ஏற்பட்ட உடல் நலக் குறைவால் 2023 ஆம் ஆண்டு சூலை மாதம் 11 ஆம் நாள் தன் 77 வயதில் இறந்தார்.

## தயாரித்த சில படங்கள்
* பதினாறு வயதினிலே (1977)
* கிழக்கே போகும் ரயில் (1978)
* கன்னிப்பருவத்திலே (1979)
* மனசு ரெண்டும் புதுசு (1994)
* அர்த்தங்கள் ஆயிரம் (1981)
* வாலிபமே வா வா (1982)
* எங்க சின்ன ராசா (1987)
* மகாநதி (1994)

## மேற்கோள்கள்

## வெளி இணைப்புகள்
*

பகுப்பு:1946 பிறப்புகள்
பகுப்பு:2023 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
மகேந்திர ஆர்தியா

**மகேந்திர ஆர்தியா** (*Mahendra Hardia*) (பிறப்பு ஆகஸ்ட் 22, 1953) மத்தியப் பிரதேசத்தின் இந்தூர் தொகுதி 5 லிருந்து தற்போதைய சட்டமன்ற உறுப்பினர் ஆவார்.  அவர் இந்தூரின் எண். 5 தொகுதியில் இருந்து மூன்றாவது முறையாக தேர்ந்தெடுக்கப்பட்டார். கர்ப்பிணிப் பெண்களுக்கு சுகாதார வசதிகளை வழங்குவதற்காக மத்தியப் பிரதேச அரசாங்கத்தின் திட்டமான ஜனனி சுரக்சா யோஜனாவைச் செயல்படுத்துவது, முன்னாள் சுகாதார அமைச்சராக இருந்த அவரது குறிப்பிடத்தக்க பணிகளில் அடங்கும்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2023)">விவரங்கள் தேவை</span>]]* &#x5D;

## தொடக்க கால வாழ்க்கை மற்றும் கல்வி
ஆர்தியா இந்தூரில் ஒரு தொழிலதிபரான கேவல் சந்த் ஆர்தியாவிற்குப் பிறந்தார். அவர் தனது கல்வியை இந்தூரில் ஹோல்கர் கல்லூரியில் பயின்று இளங்கலை அறிவியல் பட்டப்படிப்பை முடித்தார்.  பின்னர் அவர் இந்தூர் பல்கலைக்கழகத்தில் (தற்போது தேவி அஹில்யா பல்கலைக்கழகம் என்று அழைக்கப்படுகிறது) தனது முதுகலைப் பட்டத்தை முடித்தார்.

## அரசியல் வாழ்க்கை
ஆர்தியா இந்தூர் பல்கலைக்கழகத்தில் இளைஞர் தலைவராக தனது வாழ்க்கையைத் தொடங்கினார். பின்னர் அவர் பாரதிய ஜனதா கட்சியில் சேர்ந்தார் மற்றும் சிவராஜ் அரசாங்கத்தில் சுகாதார அமைச்சராக பதவி உயர்வு பெற்றார்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2023)">விவரங்கள் தேவை</span>]]* &#x5D;

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பேன்னி லோபசு சிமினெசு

[thumb| சிவப்பு ராணியின் [முகமூடி.]]
**பேன்னி லோபசு சிமினெசு** (*Fanny López Jiménez*)  மெக்சிகன் தொல்பொருள் ஆராய்ச்சியாளர் ஆவார். இவர் டக்சுட்லா குட்டிரெசு, சியாபாசு என்னும் ஊரில் 1970 ஆம் ஆண்டு பிறந்தார். இவர் பாலென்குவில் ஊரில் தனது அகழ்வாராய்ச்சிக்காக அறியப்படுகிறார். இதில் சிவப்பு ராணியின் கல்லறையின் கண்டுபிடிப்பும் அடங்கும்.

லோபசு சிமினெசு மெக்சிகோ நகரத்தில் உள்ள தேசிய மானுடவியல் மற்றும் வரலாற்றுப் பள்ளியில் தொல்லியல் படித்தார். இவர் தனது முதல் களப்பணியை கமிட்டான் அருகே உள்ள லகார்டெரோ என்னும் இடத்தில் முடித்தார். சிறிது காலத்திற்குப் பிறகு, 1991 ஆம் ஆண்டு, வடக்கு  எல் பலாசியோவில் உள்ள பாலென்க்யூவில் அகழ்வாராய்ச்சி நடைமுறைகளை மேற்கொண்டார். சிவப்பு ராணியின் எச்சங்கள் 1994 ஆம் ஆண்டு ஏப்ரல் மாதம் 11 ஆம் தேதியன்று  கோயில் 13வது உள் கட்டமைப்பில் கண்டுபிடிக்கப்பட்டன. மேலும் ஆராய்ச்சிக்குப் பிறகு, லோபசு சிமினெசு தான், முன்னர் அறியப்படாத பெண்ணின் அடையாளம் கன் கே ஆன்லியம், "செனோரா 1 டெலரானா" ("லேடி 1 கோப்வெப்") என்று தனது "குயின் எசு லா ரெய்னா ரோசா?" (சிவப்பு ராணி யார்?) என்ற கட்டுரையில்  *ஆர்கியோலாசியா மெக்சிகானா* என்ற நூலில்முன்மொழிந்தார்.   .

லோபசு சிமினெசு கெக்டர் எசுகோபரை மணந்தார்.

## மேற்கோள்கள்

## வெளி இணைப்புகள்
* http://remarq.ning.com/profile/FannyLopezJimenez 

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:தொல்லியலாளர்கள்
சுஜால்பூர் சட்டமன்றத் தொகுதி

**சுஜால்பூர் சட்டமன்றத் தொகுதி** (*Shujalpur Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.

இது சாஜாபூர் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2018

### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
தாரானா சட்டமன்றத் தொகுதி

**தாரானா சட்டமன்றத் தொகுதி** (*Tarana Assembly constituency*) என்பது மத்திய இந்திய மாநிலமான மத்தியப் பிரதேசத்தின் 230 சட்டமன்றத் தொகுதிகளில் ஒன்றாகும். தாரானா உஜ்ஜைனி மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

* 1962: எம். சிங், இந்திய தேசிய காங்கிரசு
* 1967: எம். சிங், பாரதீய ஜனசங்கம்
* 1972: லட்சுமிநாராயண் ஜெயின், இந்திய தேசிய காங்கிரசு
* 1977: நகுலால் மாளவியா, ஜனதா கட்சி
* 1980: துர்கா பிரசாத் சூர்யவன்ஷி, இந்திய தேசிய காங்கிரசு (இ)
* 1985: துர்கா பிரசாத் சூர்யவன்சி, இந்திய தேசிய காங்கிரசு
* 1990: கோவிந்த் பர்மர், பாரதிய ஜனதா கட்சி
* 1995: மாதவ் பிரசாத் சாசுத்திரி, பாரதிய ஜனதா கட்சி
* 1998: பாபுலால் மாளவியா, இந்திய தேசிய காங்கிரசு
* 2003: தாராசந்த் கோயல், பாரதிய ஜனதா கட்சி
* 2008: ரோட்மல் ரத்தோர், பாரதிய ஜனதா கட்சி
* 2013: அனில் பிரோஜியா, பாரதிய ஜனதா கட்சி

## தேர்தல் முடிவுகள்

### 2023

## மேலும் பார்க்கவும்

* உஜ்ஜைன்

## மேற்கோள்கள்


பகுப்பு:மத்தியப் பிரதேச சட்டமன்றத் தொகுதிகள்
குட் நைட் (2023 திரைப்படம்)

**குட் நைட்** (Good Night) என்பது 2023 ஆம் ஆண்டு தமிழ் மொழியில் வெளியான காதல் மற்றும் நகைச்சுவை திரைப்படம். அறிமுக இயக்குநர் விநாயக் சந்திரசேகர் எழுதி இயக்கி இருக்கிறார். முதன்மைக் கதாபாத்திரத்தில் நடிகர் மணிகண்டன், மீத்தா ரகுநாத் இயக்குநர் பாலாஜி சக்திவேல் மற்றும் ரமேஷ் ஆகியோர் முக்கிய வேடங்களில் நடித்துள்ளனர். மேலும் பகவதி பெருமாள், ரேய்ச்சல் ரெபேக்கா ஆகியோர் துணை வேடங்களில் நடித்துள்ளார்.

12 மே 2023 அன்று தமிழகத்தில் வெளியிடப்பட்டது. விமர்சகர்களிடமிருந்து நேர்மறை விமர்சனங்களைப் பெற்று திரையரங்குகளில் 50 நாட்களைக் கடந்து திரையிடப்பட்டது.

## கதை
மென்பொருள் துறையில் வேலைபார்க்கும் மோகன், தொடர்ந்து ஏற்படும் குறட்டை காரணமாக அவனது வாழ்க்கையில் ஏற்படும் பிரச்சனைகளைச் சுற்றியே கதை அமைக்கப்பட்டு இருக்கிறது.

## நடிகர்கள்

* மோகனாக மணிகண்டன்
* அனுவாக மீத்தா ரகுநாத்
* ரமேஷ், மகாவின் கணவர் ரமேஷ் திலக்
* அனுவின் வீட்டு உரிமையாளராக பாலாஜி சக்திவேல்
* பகவதி பெருமாள் ஹயக்ரீவன் பாலாஜி, மோகனின் முதலாளி
* மஹாவாக ரைச்சல் ரபேக்கா, மோகனின் மூத்த சகோதரி
* மோகனின் சக ஊழியரான ப்ரீத்தியாக கௌசல்யா நடராஜன்
* மோகனின் அம்மாவாக உமா ராமச்சந்திரன்
* மோகனின் சகாவாக நிகிலா சங்கர்
* மோகனின் சக ஊழியராக ஜெகன் கிருஷ்ணன்
* ஷாலினியாக ப்ரியாலயா, மோகனின் முன்னாள் காதல் ஆர்வலரும் சக ஊழியரும்
* மோகனின் தங்கையாக ராகவியாக ஸ்ரீ ஆர்த்தி
* அனுவின் வீட்டு உரிமையாளரின் மனைவியாக சைவம் கலா
* ஆட்டோ டிரைவராக விநாயக் சந்திரசேகரன் (கேமியோ தோற்றம்)

## உற்பத்தி
இந்த திரைப்படத்தின் படப்பிடிப்பு முழுவதும் சென்னை மற்றும் அதனைச் சுற்றி உள்ள பகுதிகளில் நடைபெற்றது. நவம்பர் 2022 இல் முழு படப்பிடிப்பும் நிறைவடைந்தது. திரைப்படத்தின் முதல் பார்வையை இயக்குநர் பா. ரஞ்சித் மற்றும் விஜய் சேதுபதி வெளியிட்டனர். படத்தின் முன்னோட்டம் நடிகர் ஜெயம் ரவி அவர்களால் வெளியிடப்பட்டது. திரை அரங்குகளில் 12 மே 2023 அன்று வெளியிடப்பட்டது.

## இசை
படத்திற்கு இசையமைத்தவர் சீன் ரோல்டன் .


அனைத்து பாடல்களும் மோகன் ராஜன் எழுதியவை



## குறிப்புகள்

## வெளி இணைப்புகள்

* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
தச்சங்குறிச்சி

**தச்சங்குறிச்சி** என்பது இந்தியா தீபகற்பத்தில் தமிழ்நாடு மாநிலத்தின் புதுக்கோட்டை மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார்  உயரத்தில் () என்ற புவியியல் ஆள்கூறுகள் கொண்டு, தச்சங்குறிச்சி பகுதி அமையப் பெற்றுள்ளது.

## ஜல்லிக்கட்டு
ஒவ்வோர் ஆண்டும் தமிழகத்தின் பல்வேறு இடங்களில் பொங்கல் பண்டிகையை முன்னிட்டு ஜல்லிக்கட்டு போட்டிகள் நடைபெறும். 2024ஆம் ஆண்டிற்கான முதல் ஜல்லிக்கட்டு போட்டிகள் சனவரி ஆறாம் தேதி, தச்சங்குறிச்சி பகுதியில் ஆரம்பிக்கப்பட்டன.
## அரசியல்
தச்சங்குறிச்சி பகுதியானது, கந்தர்வக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
## உசாத்துணைகள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
உதயபுரா சட்டமன்றத் தொகுதி

**உதயபுரா சட்டமன்றத் தொகுதி** (*Udaipura Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டப்பேரவைத் தொகுதிகளில் ஒன்றாகும்.

இது ராய்சேன் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2023

### 2018

## மேலும் பார்க்கவும்
உதய்புரா

## மேற்கோள்கள்


பகுப்பு:மத்தியப் பிரதேச சட்டமன்றத் தொகுதிகள்
மீனா சிங் (மத்தியப் பிரதேசம்)

**மீனா சிங்** (*Meena Singh*) மத்திய பிரதேசத்தில் உள்ள உமரியா மாவட்டத்தைச் சேர்ந்த இந்திய அரசியல்வாதி ஆவார். பாரதிய ஜனதா கட்சியைச் சேர்ந்த இவர் உமாரியா மாவட்டத்தில் உள்ள மன்பூர் சட்டமன்ற உறுப்பினராகத் தேர்ந்தெடுக்கப்பட்டார். 21 ஏப்ரல் 2020 அன்று முதல்வர் சிவராஜ் சிங் சவுகானின் அமைச்சரவையின் கீழ் மத்தியப் பிரதேசத்தின் பழங்குடியினர் நலத்துறை அமைச்சராக இவர் பதவியேற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
இச்தாக்ரி

வலது|thumb| சாலைகள் மற்றும் ராச்சியங்கள் என்ற நூலின் காணப்படும் இச்தாக்ரியின் ஒரு வரைபடம்,
[வலது|thumb| [பாருசு மாகாணம்|பாருசு மாகாணத்தின் வரைபடம்]]
[வலது|thumb| இச்தாக்ரியின் [பாரசீக வளைகுடா|பாரசீக வளைகுடாவின் வரைபடம்]]
**அபு இசாக் இப்ராகிம் இப்னு முகம்மது அல்-பாரிசி அல்-இச்தாக்ரி** ( *Abu Ishaq Ibrahim ibn Muhammad al-Farisi al-Istakhri* ) ( ஈரானின் இச்தாக்கர் என்ற நகரில் கி.பி. 957இல் பிறந்தவர்  10 ஆம் நூற்றாண்டின் பயண எழுத்தாளரும் மற்றும் இசுலாமிய புவியியலாளரும் ஆவார். இசுலாமிய பொற்காலத்தின் அப்பாசியக் கலீபகத்தின் காலத்தில் தான் பார்வையிட்ட பல முஸ்லிம் பிரதேசங்களின் மதிப்புமிக்க கணக்குகளை அரபு மொழியில் எழுதினார். இவரது தோற்றம் குறித்து ஒருமித்த கருத்து இல்லை. சில ஆதாரங்கள் இவரை பாரசீகராக விவரிக்கின்றன.  மற்றவர்கள் இவர் அராபியர் என்று கூறுகின்றனர். *தி என்சைக்ளோபீடியா ஈரானிக்கா* “வாழ்க்கைத் தரவுகள் மிகவும் சொற்பமானவை. இவரது *நெஸ்பாஸ்* (பண்புப் பெயர்கள்) மூலம் இவர் பாருசிவில் உள்ள இச்தாரைப் பூர்வீகமாகக் கொண்டதாகத் தெரிகிறது. ஆனால் இவர் பாரசீகரா என்பது தெரியவில்லை” என கூறுகிறது. 

காற்றாலைகள் பற்றிய இச்தாக்ரியின் கணக்குதான் முதலில் அறியப்பட்டதாகும். இவர் புகழ்பெற்ற பயணி-புவியியலாளர் இப்னு அவ்கலை பயணத்தின் போது சந்தித்தார். மேலும் இப்னு அவ்கல் இவரது படைப்புகளை *கிதாப் அல்-சூரத் அல்-அர்ட்* என்ற தனது புத்தகத்தில் இணைத்தார்.

## இதனையும் காண்க

* இபின் கோர்தாத்பே

## மேற்கோள்கள்

## ஆதாரங்கள்
* 
* 
*
* - 
*
*
*
*
## வெளி இணைப்புகள்
* 
* World Map of al-Istakhri 

பகுப்பு:பயண எழுத்தாளர்கள்
பகுப்பு:புவியியலாளர்கள்
அயோடோவளையயெக்சேன்

**அயோடோவளையயெக்சேன்** (*Iodocyclohexane*) என்பது C6H11I என்ற மூலக்கூற்று வாய்பாடால் விவரிக்கப்படும் ஒரு கரிம அயோடைடு சேர்மமாகும்.

## தயாரிப்பு
ஐதரசன் அயோடைடை வளையயெக்சீனுடன் சேர்த்து வினை புரியச் செய்தால் அயோடோவளையயெக்சேன் உருவாகிறது.

வளையயெக்சேனுடன் அயோடோஃபார்ம் சேர்த்து வினைபுரியச் செய்தும் மாற்று தயாரிப்பு முறையில் அயோடோவளையயெக்சேனை தயாரிக்கலாம்.

## பண்புகள்
அயோடோவளையயெக்சேன் நிறமற்றது முதல் இலேசான சிவப்பு கலந்த மஞ்சள் நிறத்திலான சேர்மமாகும். எத்தனால், ஈதர் மற்றும் அசிட்டோன் ஆகிய கரைப்பான்களில் கரையக்கூடியதாகும்.

## பயன்கள்
ஆவி மீள்கொதிப்பு நிலையின் கீழ் இருமெத்தில்பார்மமைடில் உள்ள அரைல் மெத்தில் ஈதர்களின் மெத்தில் குழுநீக்கல் வினைகளில்  அயோடோவளையயெக்சேன் சேர்மம் ஒரு வினையாக்கியாகப்  பயன்படுத்தப்படுகிறது.

## மேலும் காண்க
*அயோடோபென்சீன்

## மேற்கோள்கள்

பகுப்பு:அயோடின் சேர்மங்கள்
பகுப்பு:கரிம அயோடைடுகள்
பகுப்பு:வளையயெக்சேன்கள்
அயோடின் முப்புளோரைடு ஈராக்சைடு

**அயோடின் முப்புளோரைடு ஈராக்சைடு** (*Iodine trifluoride dioxide*) என்பது IO2F3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் அயோடைடு சேர்மமாகும். முதன்முதலில் 1969 ஆம் ஆண்டில் ஏங்கல்பிரெக்ட்டும் பீட்டர்சியும் இணைந்து இச்சேர்மத்தை கண்டறிந்தார்கள். 

## தயாரிப்பு
மெட்டாபெரயோடிக் அமிலத்துடன் ஒலீயத்தைச் வினை புரியச் செய்தால் அயோடின் முப்புளோரைடு ஈராக்சைடு உருவாகிறது.

## பண்புகள்
மஞ்சள் நிறப் படிகங்களாக உருவாகும் அயோடின் முப்புளோரைடு ஈராக்சைடு 41 °செல்சியசு வெப்ப நிலையில் உருகுகிறது.  நேரடியாக சூடுபடுத்தினாலோ அல்லது சூரிய ஒளிக்கு வெளிப்பட்டாலோ சிதைவடைகிறது.

படிகநிலை மூலக்கூறுகள் இருமங்களாக காணப்படுகின்றன. 100°செல்சியசு வெப்ப நிலைக்கு மேலான வெப்பநிலையில் இது ஒருமமாக உள்ளது. 

## வேதிப் பண்புகள்
அயோடின் முப்புளோரைடு ஈராக்சைடு சூடுபடுத்தப்பட்டால் சிதைவடையும்.
2IO2F3 → 2IOF3 + O2

## மேற்கோள்கள்

பகுப்பு:அயோடின் சேர்மங்கள்
பகுப்பு:ஆக்சிபுளோரைடுகள்
மலாக்ஸிஸ் டிஸ்காலர்

***மலாக்ஸிஸ் டிஸ்காலர்*** என்பது ஜான் லிண்ட்லியால்  முதன்முதலில் விவரிக்கப்பட்ட லிலியோப்சிடாவைச் சேர்ந்த ஒரு இனமாகும், மலாக்ஸிஸ் டிஸ்காலர் மலாக்ஸிஸ் பேரினத்தையும், ஆர்கிடேசி குடும்பத்தையும் சேர்ந்ததாகும். ஆர்க்கிட் பூக்களின் வகையைச் சேர்ந்த இது இலங்கையை பூர்விகமாகக் கொண்டதாகும். 

இது பொதுவாக ஊதா இலைகளையும் மஞ்சள் நிற பூக்களையும் கொண்டுள்ளது

## மேற்கோள்கள்

பகுப்பு:பூக்கும் தாவரங்கள்
பகுப்பு:தாவரவியல் பெயருடையக் கட்டுரைகள்
கேப்டன் மில்லர்

**கேப்டன் மில்லர்** (*Captain Miller*) 2024 இல் பொங்கல் வெளியீடாக வெளிவந்த காவிய- அதிரடித் திரைப்படம் ஆகும். அருண் மாதேசுவரன் இயக்கிய இப்படத்தை சத்ய ஜோதி படங்கள் தயாரித்திருந்தது. இப்படத்தில் தனுஷ் உடன் கன்னட நடிகர் சிவ ராஜ்குமார், பிரியங்கா அருள் மோகன், அதிதி பாலன், சுதீப் கிஷன், ஜான் கொக்கன் ஆகியோர் இணைந்து நடித்திருந்தனர்.

## நடிகர்கள்
* தனுஷ் - அனலீசன்/கேப்டன் மில்லர் 
* பிரியங்கா அருள் மோகன் - வேல்மதி 
* சிவ ராஜ்குமார் - செங்கோலன் 
* சுதீப் கிஷன் - இரஃபி 
* அதிதி பாலன் - சகுந்தலா

### படப்பிடிப்பு
[thumb|240x240px| திரைப்படத்தின் பெரும்பகுதி [தென்காசி|தென்காசியில் படமாக்கப்பட்டது.]]
திரைப்படத்தின் முதன்மை படப்பிடிப்பு 2022 செப்டம்பர் 21 அன்று வி. எம். சுடுடியோவில் தொடங்கப்பட்டது.   

## இசை
இத்திரைப்படத்தில் தனுஷ், ஜி. வி. பிரகாஷ் குமார் ஏழாவது தடவையாக இணைந்து பணியாற்றியுள்ளனர்.  ஜி. வி. பிரகாஷ் குமார் முதன் முறையாக இயக்குநர் அருண் மாதேசுவரன் உடன் இணைந்திருக்கிறார்.  

### திரையரங்க வெளியீடு
இத்திரைப்படம் 2024 சனவரி 12 இல் தமிழர் திருநாளான பொங்கல் அன்று திரையரங்குகளில் வெளியிடப்பட்டது.

#### வெளியீடு
வெளியீடு உரிமையை லைக்கா நிறுவனம் பெற்றது.   

## எதிர்காலம்
இயக்குநர் அருண் மாதேஸ்வரன் ஒரு பேட்டியில் இக்கதையை அடிப்படையாகக் கொண்டு மூன்று பகுதியாக எடுக்கத் திட்டம் இருப்பதாகக் கூறியிருக்கிறார்.

## மேற்கோள்கள்

## வெளி இணைப்புகள்
* 
* 
பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
ஆந்தார் (பஷ்தூன் பழங்குடியினர்)

**ஆந்தார்** (*Andar*) என்பவர்கள் கில்ஜி பஷ்தூன் துணை பழங்குடியினர். கசுனிக்கு தெற்கே உள்ள சல்கர் மாவட்டத்தின் முழு பகுதியையும் இவர்கள் பரவியுள்ளனர்.  இவர்கள் பாரம்பரியமாக நிலத்தடி நீர்ப்பாசன அமைப்புகள், கட்டுமானம் மற்றும் பராமரிப்பில் அவர்களின் திறமைக்காக அறியப்பட்டார்கள்.  கசுனி மாகாணத்தில் அதிக அளவில் குவிந்துள்ளதால், இவர்கள் பாக்டியாவிலும் குறிப்பிடத்தக்க அளவில் உள்ளனர். 19 ஆம் நூற்றாண்டின் போது இவர்கள் கில்ஜிகளின் கிளர்ச்சியில் இணைந்தனர். மேலும் பலர் சிலகாலம் நாடுகடத்தப்பட்டனர்.சோவியத்–ஆப்கான் போரின் போது, அரகாத்-இ இசுலாமி கட்சியுடன் சிறிது காலம் இவர்கள் தங்களை இணைத்துக் கொண்டனர்.

## மேற்கோள்கள்

## ஆதாரங்கள்
* Horace Rose *Glossary of the Tribes and Castes of the Punjab and North West Frontier Province*
* Ethnic Identity in Afghanistan, Program for Culture and Conflict Studies, US Naval Postgraduate School

பகுப்பு:ஆப்கானித்தானின் வரலாறு
கௌர் அமைச்சகம்

**கௌர் அமைச்சகம்** (*Gaur ministry*) என்பது மத்தியப் பிரதேசத்தில் ஆகத்து 2004 முதல் பாபுலால் கெளர் அமைச்சரவையின் அமைச்சர்களின் பட்டியல் ஆகும். பாரதிய ஜனதா கட்சியின் தலைவரான பாபுலால் கெளர் 2003 திசம்பரில் மத்தியப் பிரதேச முதல்வராகப் பதவியேற்றார். இவரது அமைச்சின் அமைச்சர்களின் பட்டியல் இது.

## அமைச்சரவை அமைச்சர்கள்

* பாபுலால் கெளர் - முதல்வர்
* கௌரி சங்கர் ஷெஜ்வார்
* கைலாஷ் சாவ்லா
* ராகவ்ஜி
* தால் சிங் பிசேன்
* கோபால் பார்கவா
* கைலாஷ் விஜயவர்கியா
* சவுத்ரி சந்திரபன் சிங்
* நரேந்திர சிங் தோமர்
* குசும் மெஹ்டேலே
* ரமாகாந்த் திவாரி
* ஓம் பிரகாசு துர்வே
* கிம்மத் சிங் கோத்தாரி
* அர்ச்சனா சிட்னிஸ்

## மாநில அமைச்சர்

* அனூப் மிசுரா
* மீனா சிங்
* ஜெகதீஷ் முபெல்
* பத்ரிலால் யாதவ்
* பரசு சந்திர ஜெயின்
* கமல் பட்டேல்
* நரோத்தம் மிசுரா
* அஜய் விஷ்னோய்
* உமாசங்கர் குப்தா
* அந்தர் சிங் ஆர்யா
* இராம்பால் சிங்

## முன்னாள் அமைச்சர்கள்

* சிவநாராயண் ஜாகிர்தார்
* எர்னாம் சிங் இரத்தோர்
* திலீப் பட்டேரே

## மேலும் பார்க்கவும்

* மத்திய பிரதேச அரசு
* மத்தியப் பிரதேச சட்டமன்றம்

## மேற்கோள்கள்

பகுப்பு:மத்தியப் பிரதேச அரசியல்
அரங்கநாயகி

**அரங்கநாயகி** (ஆங்கிலம்: **Ranganayaki**, சமஸ்கிருதம்: रङ्गनायकी, romanized: Raṅganāyakī, பொருள்: 'ரங்கநாதரின் மனைவி'), ஒரு இந்து தெய்வம் ஆவார். **தாயார்** என்று அடைமொழியிட்டு அழைக்கப்படும் இவர், ஸ்ரீரங்கத்தில் உள்ள ஸ்ரீ ரங்கநாதசுவாமி கோவிலின் முதன்மையான பெண் தெய்வம் ஆவார். அவள் ஸ்ரீரங்கத்தின் வழிபாட்டு தெய்வமும் விஷ்ணுவின் அவதாரமுமான ரங்கநாதரின் மனைவி. லட்சுமியின் அவதாரமான இவரை **ரங்கநாயகி நாச்சியார்** என்றும் **பெரிய பிராட்டி** என்றும் அழைப்பர்.

ரங்கநாயகி ஸ்ரீரங்கத்து மக்களாலும், வைணவர்களாலும் பெரிதும் போற்றப்படும் தெய்வமாவார். ஸ்ரீ வைஷ்ணவ சம்பிரதாயத்தின்படி இவர் அரங்கநாதருக்கு இணையாகக் கருதப்படுகிறார். தெய்வீக தம்பதியினரை வழிபடுவதற்கான வழிமுறைகளின் முதலும் முடிவுமாகக் கருதப்படுபவர்.

## மேற்கோள் தரவுகள்


பகுப்பு:இந்துக் கடவுள்கள்
பகுப்பு:இந்து பெண் தெய்வங்கள்
பகுப்பு:தமிழ் தெய்வங்கள்
பகுப்பு:திருமாலின் மனைவிகள்
ஏ. நல்லசிவன்

**ஏ. நல்லசிவன்** (22, பெப்ரவரி, 1922 - 20,  யூலை, 1997) என்பவர் இந்திய அரசியல்வாதியும், தமிழ்நாட்டிலிருந்து இந்திய நாடாளுமன்ற மாநிலங்களவைக்கு தேர்ந்தெடுக்கப்பட்ட உறுப்பினரும் ஆவார். இவர் இந்திய மார்க்சியப் பொதுவுடமைக் கட்சி கட்சியின் சார்பாக மாநிலங்கலவைக்கு தேர்ந்தெடுக்கப்பட்டவர் ஆவார். இவர் 1981 இல் அக்கட்சியில் மாநிலத் செயலாளராக இருந்தவராவார்.

## துவக்க கால வாழ்க்கை
ஏ. நல்லசிவன் தமிழ்நாட்டின், திருநெல்வேலி மாவட்டம், அம்பாசமுத்திரம் அருகே உள்ள பிரம்மதேசம் என்ற ஊரில்  22, பெப்ரவரி, 1922 அன்று ஒரு சைவக் குடும்பத்தில் பிறந்தார். இவரின் பெற்றோர் ஆறுமுகம், ஆதிமூலமீனாட்சி இணையராவார். இவர் தனது துவக்கக்கல்வியை பிரம்மதேசத்திலும், உயர்நிலை பள்ளிக்கல்வியை அம்பாசமுத்திரம் தீர்த்தபதி பள்ளியிலும் பயின்றார்.  பத்தாம் வகுப்பில் பள்ளியில் முதல் மாணவனாகவும், மாநிலத்தில் மூன்றாவது மாணவனாகவும் தேர்வானார். நெல்லை மதிதா இந்துக்கல்லூரியில் இண்டர்மீடியட் வகுப்பில் சேர்ந்தார். தொ. மு. சி. ரகுநாதன் இவரது கல்லூரி கால நண்பராக இருந்தார். விளையாட்டில் பேரார்வம் கொண்டவரான நல்லசிவன் கல்லூரியின் கால்பந்து, கூடைப்பந்து விளையாட்டு குழுக்களில் இணைந்து விளையாடியுள்ளார். கால்பந்து விளையாட்டின் போது இவரது வலதுகை முறிந்தது. இதனால் சிகிச்சைக்காக பல ஊர்களுக்கும் சுற்றி அலைந்தார். இதன் காரணமாக இவரது கல்லூரிப் படிப்பு பாதியில் நின்றது.

## அரசியல் வாழ்வு
இளம் வயதில் தேசிய இயக்கத்திலும், காந்தியச் சிந்தனைகளிலும் ஈடுபாடு கொண்டவராக இருந்தார். அப்போது நல்லசிவனுக்கு அறிமுகமான செல்வராஜ் என்ற தோழர் அவரை மார்ச்சிய சித்தாந்தத்தின் பக்கம் திருப்பினார். ஜெயபிரகாஷ் நாராயண் எழுதிய *சோசலிசம் எதற்காக* என்ற புத்தகத்தை அளித்தார். இதன் பிறகு நல்லசிவன் 1940 இல் இந்தியப் பொதுவுடமைக் கட்சியில் உறுப்பினரானார். அப்போதிருந்தே விக்கிரமசிங்கம் பஞ்சாலைத் தொழிலாளர் சங்கத்தில் இணைந்து பணியாற்றினார்.

1948 இல் இந்தியப் பொதுவுடைமைக் கட்சி தடை செய்யப்பட்டபோது, திருநெல்வேலி மாவட்ட பொதுவுடமைக் கட்சித் தலைவர்கள் மீது *நெல்லை சதி* வழக்கு தொடரப்பட்டது. அதில் கா. பாலதண்டாயுதம், இரா. நல்லகண்ணு, ப. மாணிக்கம், மாயாண்டி பாரதி, ஏ. நல்லசிவன், கி. ராஜநாராயணன், வாத்தியார் ஜோக்கப் உள்ளிட்ட பலரின் பெயர்கள் குற்றப்பத்திரிக்கையில் சேர்க்கப்பட்டிருந்தது. இவ்வழக்கில் 17 ஆவது குற்றவாளியாக ஏ. நல்லசிவன் சேர்க்கப்பட்டிருந்தார். தலைமறைவாக நல்லசிவன் இருந்ததால் நல்லசிவனின் தம்பி குமரப்பனை காவல் நிலையத்துக்கு அழைத்துச் சென்று நல்லசிவன் குறித்து கேட்டு காவல்துறை அடித்துத் துன்புறுத்தியது. பின்னர் குமரப்பன் மனநிலை பாதிப்புக்கு உள்ளானார்.

## வகித்த பதவிகள்
1978 ஆம் ஆண்டு தமிழ்நாடு சட்ட மேலவை உறுப்பினராகத் தேர்ந்தெடுக்கப்பட்டார். 1981 ஆம் ஆண்டு மார்சிய பொதுவுடமைக் கட்சியின் மாநிலத் (தமிழ்நாடு) தலைவராக தேர்ந்தெடுக்கப்பட்டார். 1999 இல் கட்சியில் அரசியல் தலைமைக் குழு உறுப்பினராக ஆனார். 1989 இல் மாநிலங்களவை உறுப்பினராகத் தேர்ந்தெடுக்கப்பட்டார்.

## இறப்பு
தன் வாழ்வின் இறுதிக் காலத்தில் நடுக்குவாதத்தால் நல்லசிவன் பாதிக்கப்பட்டார். கேரளத்தின், புனலூரில் ஆயுர்வேத சிகிச்சை பெற்றுவந்த நிலையில் 1997 யூலை 20 அன்று இறந்தார்.

## மேற்கோள்கள்

பகுப்பு:1997 இறப்புகள்
பகுப்பு:தமிழ்ப் பொதுவுடமைவாதிகள்
பகுப்பு:திருநெல்வேலி மாவட்ட மக்கள்
மானோங்

**மானோங்** (ஆங்கிலம்: *Manong*; மலாய்: *Manong*) என்பது மலேசியா, பேராக் மாநிலம், கோலாகங்சார் மாவட்டத்தில் (*Kuala Kangsar District*) அமைந்துள்ள ஒரு சிறுநகரம் ஆகும். பேராக் ஆற்றின் கரையோரத்தில் அமைந்துள்ள நகரம், பேராக் மாநிலத்தின் அரச நகரமான கோலாகங்சார் பெருநகரத்தில் இருந்து 26 கி.மீ. தொலைவில் உள்ளது.

உலு கெனாஸ் நீர்வீழ்ச்சி (*Ulu Kenas*) போன்ற பல சூழல் சுற்றுலா தலங்களுடன், இந்த நகரம் சில பழைய கடை கட்டிடங்களுடன் மிகவும் அமைதியான சூழ்நிலையைக் கொண்டுள்ளது. இந்த நகரத்தில் வாழும் மக்களுக்கு பேராக் ஆறு இன்றும் ஒரு முக்கியப் போக்குவரத்து அமைப்பாக உள்ளது.

## இயற்கை சூழல்

மானோங் நகரில் லதா உலு கெனாஸ் நீர்வீழ்ச்சி, குவார் நீர்வீழ்ச்சி (*Lata Guar*), பத்து பெச்சா நீர்வீழ்ச்சி (*Lata Pecah Batu*) மற்றும் உலு செலியாங் நீர்வீழ்ச்சி (*Lata Ulu Jeliang*) போன்ற பல அடுக்கு நீர்வீழ்ச்சிகள் உள்ளன. 

பாடாங் ராகுட் (*Padang Ragut*) எனும் குவார் நீர்வீழ்ச்சி; இயற்கை ஆர்வலர்கள் மற்றும் இயற்கை புகைப்பட ஆர்வலர்களுக்கு ஒரு சுவாரஸ்யமான இடமாகத் திகழ்கின்றது. மலைகளுடன் கூடிய பசுமையான வயல்வெளியைப் பின்னணியாகக் கொண்ட இந்த நகரம், நியூசிலாந்து நாட்டில் இருப்பது போன்ற உணர்வை ஏற்படுத்துவதாகவும் அறியப்படுகிறது.

கம்போங் ஆரா பஞ்சாங் (*Kampung Ara Panjang*) எனும் கிராமப் பகுதியில் ஆரா பாஞ்சாங் எனும் வெந்நீர் ஊற்று உள்ளது. இது பிரதான சாலையில் இருந்து சுமார் 4 கி.மீ. தொலைவில் அமைந்துள்ளது. இதுவே கோலாகங்சார் மாவட்டத்தில் அமைந்துள்ள ஒரே வெந்நீர் ஊற்றாகும். கழிப்பறைகள், ஓய்வறைகள், கடைகள் மற்றும் குளியல் குளங்கள் போன்ற பல வசதிகள் அங்கு வழங்கப்படுகின்றன.

## மேலும் காண்க
* பேராக் ஆறு
* கோலாகங்சார்
* சுங்கை சிப்புட்	
* கோலாகங்சார் மாவட்டம்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
யதுநந்தன் கல்லூரி, திக்வாரா

**ஒய். என். கல்லூரி** என்று அழைக்கப்படும் **யதுநந்தன்** **கல்லூரி** (*Yadunandan College, Dighwara*) பீகாரில் திக்வாராவில் உள்ள ஒரு பட்டப்படிப்பு கல்லூரி ஆகும். இது ஜெய் பிரகாசு பல்கலைக்கழகத்தின் ஒரு அங்கமாகும். இக்கல்லூரி, கலை மற்றும் அறிவியலில் இடைநிலை மற்றும் மூன்றாண்டு பட்டப் படிப்பை வழங்குகிறது.

## வரலாறு
இக்கல்லூரி 1966 ஆம் ஆண்டு நிறுவப்பட்டது.

## துறைகள்

* கலைகள்
** இந்தி
** உருது
** ஆங்கிலம்
** தத்துவம்
** பொருளாதாரம்
** அரசியல் அறிவியல்
** வரலாறு
** நிலவியல்
* அறிவியல்
** கணிதம்
** இயற்பியல்
** வேதியியல்
** விலங்கியல்
** தாவரவியல்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* ஜெய பிரகாசு பல்கலைக்கழக இணையதளம் 
பகுப்பு:இந்தியக் கல்லூரிகள்
பகுப்பு:Coordinates on Wikidata
ஆஸ்கி-வில்சன் பல்லுறுப்புக்கோவைகள்

கணிதத்தில், **ஆஸ்கி-வில்சன் பல்லுறுப்புக்கோவைகள்**(*Askey–Wilson polynomials*) என்பது q- வில்சன் பல்லுறுப்புக்கோவைகள் என அழைக்கப்படுகிறது. இவை ஆஸ்கி என்பார் அறிமுகப்படுத்திய  செங்குத்து பல்லுறுப்புக்கோவைகளின் வகையாகும். வில்சன் பல்லுறுப்புக்கோவைகளின் q-ஒப்புமைகளாகும் . ஆஸ்கி திட்டத்தில் விவரிக்கப்பட்டுள்ள சிறப்பு அல்லது கட்டுப்படுத்தும் நிகழ்வுகளாக 1 மாறியில் உள்ள பல செங்குத்து பல்லுறுப்புக்கோவைகள் அடங்கும். ஆஸ்கி-வில்சன் பல்லுறுப்புக்கோவைகள் என்பது மெக்டொனால்டு பல்லுறுப்புக்கோவைகளின் (அல்லது கூர்ன்விண்டர் பல்லுறுப்புக்கோவைகள் ) வகையின் (குறைக்கப்படாத அபைன் மூலங்களின அமைப்புக்கான சிறப்பு வகை), மற்றும் அவற்றின் 4 அளவுருக்கள் () ,, , , ஆகியவை இந்த மூலங்கள்  அமைப்பின் மூலங்கள் 4 மையத்திற்கு  ஒத்திருக்கும.மற்றும் அவற்றின் }ஆகியவை இந்த மூலங்கள்  அமைப்பின் மூலங்கள் 4 மையத்திற்கு  ஒத்திருக்கும்.
அவை கீழே உள்ளவாறு வரையறுக்கப்பட்டுள்ளன

:p_n(x) =
p_n(x;a,b,c,d\mid q) :=
a^{-n}(ab,ac,ad;q)_n\;_{4}\phi_3 \left[\begin{matrix} 
q^{-n}&abcdq^{n-1}&ae^{i\theta}&ae^{-i\theta} \\ 
ab&ac&ad \end{matrix} 
; q,q \right] 

இங்கு  என்பது அடிப்படை மீபெருக்கல் சார்பு, , மற்றும்  என்பது*q*போச்சம்மர் குறியீடு. ** ஆஸ்கி-வில்சன்சார்புகள்** என்பது தொகை இல்லா மதிப்புகளுக்கு  பொதுமைப் படுத்தப்பட்டது..

## நிரூபணம்
:p_n(\cos{\theta}) = p_n(\cos{\theta};a,b,c,d\mid q)
என்பது தெரிந்ததால் மட்டுமே இம் முடிவை நிரூபிக்க முடியும்.

*q*-போச்சமர் குறியீட்டின் வரையறையைப் பயன்படுத்துதல்

:p_n(\cos{\theta})=
a^{-n}\sum_{\ell=0}^{n}q^{\ell}\left(abq^{\ell},acq^{\ell},adq^{\ell};q\right)_{n-\ell}\times\frac{\left(q^{-n},abcdq^{n-1};q\right)_{\ell}}{(q;q)_{\ell}}\prod_{j=0}^{\ell-1}\left(1-2aq^j\cos{\theta}+a^2q^{2j}\right)

which leads to the conclusion that it equals
இதில் φ என்பது ஒரு அடிப்படைமீபெருக்கல் சார்பு, x = cos θ, மற்றும் (,,,)n என்பது q -போச்சமர்  குறியீடு . ஆஸ்கி-வில்சன் சார்புகள் n இன் ஒருங்கிணைந்த மதிப்புகளுக்கு பொதுமைப்படுத்தலாகும்.

:a^{-n}(ab,ac,ad;q)_n\;_{4}\phi_3 \left[\begin{matrix} 
q^{-n}&abcdq^{n-1}&ae^{i\theta}&ae^{-i\theta} \\ 
ab&ac&ad \end{matrix}
; q,q \right] 

## மேற்கோள்கள்
*
*
*
*

பகுப்பு:பல்லுறுப்புக் கோவைகள்
ஜெய பிரகாசு மகளிர் கல்லூரி

**ஜே. பி. எம்.** என்று அழைக்கப்படும் **ஜெய பிரகாசு மகளிர் கல்லூரி** (*Jai Prakash Mahila College*), பீகாரில் உள்ள சாப்ராவில் அமைந்துள்ளது. இது ஜெய பிரகாசு பல்கலைக்கழகத்தின் ஒரு அங்கமாகும். இக்கல்லூரி கலை மற்றும் அறிவியலில் இடைநிலை மற்றும் மூன்றாண்டு பட்டப் படிப்பை வழங்குகிறது.

## வரலாறு
இக்கல்லூரி 1955ஆம் ஆண்டு நிறுவப்பட்டது.

## மேற்கோள்கள்

## வெளி இணைப்புகள்
* ஜெய பிரகாசு பல்கலைக்கழக இணையதளம்   

பகுப்பு:இந்தியக் கல்லூரிகள்
பகுப்பு:Coordinates on Wikidata
தையோசுபைரோசு இரிவவுகானி

**தையோசுபைரோசு இரிவவுகானி**  (*Diospyros revaughanii*) என்பது எபினேசியே (கருங்காலி) குடும்பத்தில் உள்ள ஒரு அரிய வகை மரமாகும்.

மேற்கு இந்தியப் பெருங்கடலில் மொரிசியசு தீவில் காணப்படும் கருங்காலி மரத்தின் பல இனங்களில் இந்த மரம் ஒன்றாகும். 

## விளக்கம்

இது 4 மீ உயரம் வளரும் குட்டையான தொடர்பசுமை தழைசெறிந்த மரமாகும். தடிமனான பெரிய இலைகள் செவ்வகம் அணுக்கமான வட்ட வடிவில் அமைகின்றன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அருகிய தாவரங்கள்
சிரட்டிகுளம்

**சிரட்டிகுளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு தென்மேற்கே சுமார் 35 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
டி. என். மனோகரன்

**டி. என். மனோகரன்** (T N Manoharan) ஒரு பட்டய கணக்காளர் மற்றும் இந்திய பட்டய கணக்காளர்கள் நிறுவனத்தின் (ICAI) முன்னாள் தலைவர் ஆவார். இந்தியாவின் நான்காவது பெரிய பொதுத்துறை வங்கியான கனரா வங்கியின் முன்னாள் தலைவர் ஆவார்.

மனோகரன் NDTV Profit இலும் CNN IBN "Indian of the Year 2009" இலும் இருந்து "பிசினஸ் லீடர்ஷிப் விருது" பெற்றுள்ளார். 2010 ஆம் ஆண்டில், வர்த்தகம் மற்றும் தொழில் துறையில் அவரது சிறந்த பங்களிப்பிற்காக இந்திய அரசால் பத்மஸ்ரீ விருது வழங்கி கௌரவிக்கப்பட்டார்.

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:தமிழகத் தொழிலதிபர்கள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பார்லேரியா போபோவீ

**பார்லேரியா போபோவீ** (தாவர வகைப்பாட்டியல்: *Barleria popovii*) என்பது  முண்மூலிகைக் குடும்பம்  குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள்  மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான,  "பார்லேரியா" பேரினத்தில், 303 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரம்,  மிக அருகிய தாவரங்களில் ஒன்றாகும். ஏமன் நாட்டின் அகணிய தாவரமாகும். இதன் வாழிடம்,  வெப்ப மண்டல, துணை வெப்ப மண்டல காடுகள் ஆகும்.

## மேற்கோள்கள்

பகுப்பு:அருகிய தாவரங்கள்
கோபா தீவு

**கோபா தீவு** (*Koba Island*) () என்பது அரபுரா கடலில் உள்ள அரு தீவுகளில் உள்ள ஒரு தீவு ஆகும். இது இந்தோனேசியாவின் மலுகு மாகாணத்தில் அமைந்துள்ளது. இதன் பரப்பளவு 1723 சதுர கிலோமீட்டர் ஆகும். தீவுக்கூட்டத்தில் உள்ள மற்ற முக்கிய தீவுகள் தனஹ்பேசர்(வோகம் என்றும் அழைக்கப்படுகிறது), கோப்ரூர், கோலா, மைக்கூர் மற்றும் டிராங்கன் ஆகியவை ஆகும்.

## மேற்கோள்கள்

பகுப்பு:Coordinates on Wikidata
பகுப்பு:இந்தோனேசியாவின் தீவுகள்
செம்பழுப்பு பிடரி சிரிப்பான்

**செம்பழுப்புத் பிடரி சிரிப்பான்** (*Chestnut-crowned laughingthrush*)(*துரோகலோப்டெரான் எரித்ரோசெபாலம்*) என்பது லியோத்ரிச்சிடே குடும்பத்தில் உள்ள ஒரு பறவை ஆகும். இது பூட்டான், சீனா, இந்தியா மற்றும் நேபாளத்தில் காணப்படுகிறது.
[இடது|thumb| [இந்தியா|இந்தியாவின் மேற்கு வங்காளத்தில் உள்ள நியோரா பள்ளத்தாக்கு தேசிய பூங்காவில் ]]

வெள்ளி காது சிரிப்பான், முன்பு ஒரு துணையினமாக சேர்க்கப்பட்டது, இப்போது தனி இனமாக கருதப்படுகிறது. 

## மேற்கோள்கள்

## வெளி இணைப்புகள்

* ADW இல் படங்கள்

பகுப்பு:நேபாளப் பறவைகள்
கொடும்பாவி எரித்தல்

[thumb| [யூதாசு இஸ்காரியோத்து|யூதாசு இஸ்காரியோத்தின் கொடும்பாவி எரிப்பு, பிரேசில், 1909]]
[thumb| 2006 இல் இங்கிலாந்தின் [மன்செஸ்டர்|மன்செஸ்டரில், எரியும் மத்தாப்புகளுடன்,  இராவணனின் உருவம்]]
**கொடும்பாவி கொளுத்துதல்** (*Effigy*) என்பது ஒரு குறிப்பிட்ட மனிதரை உருவகப்படுத்தும் விதமாக முழு உருவ பொம்மையை எரித்தல் ஆகும். அரசியல் எதிர்ப்புப் போராட்டங்களில் தாங்கள் எதிர்க்கும் மனிதருக்கு குறியீட்டுத் தண்டனைக் கொடுக்க பயன்படுத்தப்படும் தற்காலிக பொம்மைகளும், சமய விழாக்களை ஒட்டி மரபாக எரிக்கப்படும் உருவங்களும் கொடும்பாவி என்று பொதுவாக அழைக்கபடுகிறன்றன. ஐரோப்பிய பண்பாட்டில், கடந்த காலங்களில், நீதித் துறையால், குற்றவாளியைக் முறையாக கைது செய்ய முடியாதபோதும், சமூக அவமானம் மற்றும் ஒதுக்கிவைக்கும் பரவலான நீதி நடைமுறைகளிலும் கொடும்பாவிகள் பயன்படுத்தப்பட்டன.

வட இந்தியாவில், பாரம்பரியமான இராமலீலை விழாவின் ஒரு பகுதியாக பத்து தலை இராவணனின் மிகப் பெரிய உருவத்தை வட இந்தியாவில் எரிக்கின்றனர். மெக்சிகோவிலும். அமெரிக்காவிலும் அரசியல்வாதிகளை சித்தரிக்கும் விதமாக கொடும்பாவி மொம்மைகளை போராட்டங்களில் கலந்து கொள்பவர்கள் அடிக்கின்றனர்.

## தமிழ்நாட்டில்
நாட்டில் பாவச் செயல்கள் பெருகிவிட்டால் மழை பெய்யாது என்ற நம்பிக்கை தமிழ்நாட்டு மக்களிடம் இருந்தது. இதனால் மழை பெய்யாத காலங்களில் அதற்கு பரிகாரமாக பாவத்தின் உருவமாக ஒரு கொடும்பாவி உருவத்தை செய்து, அதை ஊர் ஊராக இழுத்துச் சென்று இறப்புச் சடங்குகளுடன் தீவைத்து எரிக்கும் சடங்குகள் ஒரு காலத்தில் செய்யப்பட்டன. இது இருபதாம் நூற்றாண்டில் போராட்ட வடிவங்களில் இடம்பெற்றது. 1980களில் இலங்கை இனப் படுகொலையை எதிர்த்து தமிழ்நாட்டில் நடந்த மாணவர் போராட்டங்களில் சிங்கள ஆட்சியாளர்களின் கொடும்பாவியை எரித்தல் என்பது தமிழ்நாட்டின் எல்லா பகுதிகளிலும் நடந்தது.   
## மேற்கோள்கள்

பகுப்பு:எதிர்ப்புப் போராட்ட வடிவங்கள்
பகுப்பு:சடங்குகள்
வெண் மீசைச் சிரிப்பான்

**வெண் மீசைச் சிரிப்பான்** (*White-whiskered laughingthrush*) or  அல்லது பார்மோசன் சிரிக்கும் சிரிப்பான் (*Formosan laughing thrush*)(*துரோகலோப்டெரான் மோரிசோனியம்*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தைவான் தீவின் மலைக்காடுகளில் மட்டுமே காணப்படும் அகணிய உயிரி ஆகும்.

## விளக்கம்
வெண் மீசை சிரிப்பான்  நீளமான, சுமார்   உடல் எடையுடன் தனித்துவமான முக வடிவத்துடன் காணப்படும். இதன் அலகு மஞ்சள் நிறத்தில் பூங்குருவி போன்றது. கண்கள் கருப்பு நிறத்திலும் கால்கள் பழுப்பு-இளஞ்சிவப்பு நிறத்தில் வலுவாகக் காணப்படும்.

இது சமூக வாழ்க்கையினை மேற்கொள்ளும் சிற்றினமாகும். இது பெரும்பாலும் பெரிய குழுக்களாகக் காணப்படும்.

## வாழ்விடம் மற்றும் சூழலியல்
வெண் மீசை சிரிப்பான் கடல் மட்டத்திற்கு மேல்  வரை உயரப் பகுதிகளில் காணப்படுகிறது. ஆனால் பொதுவாக 2000 மீட்டருக்கு மேல், உயரமான புல், காடுகளின் அடிமரங்கள், முட்செடிகள் மற்றும் வன விளிம்பு புதர்களில் காணப்படும். இது சாலையோரங்கள் மற்றும் காடுகளை வெட்டுவதால் காணப்படும் திறந்த பகுதிகளிலும் வாழ்கின்றன. யுஷான் தேசிய பூங்காவில், புல்வெளி, பைன் வனப்பகுதி அல்லது தளிர் காடுகளை விட கலப்பு ஊசியிலையுள்ள காடுகளில் அதிகமாகக் காணப்படும். தைவான் புல்வெட்டா (*புல்வெட்டா பார்மோசனா*) மற்றும் தைவான் யுஹினா (*யுகினா புருனிசெப்சு*) ஆகியவற்றுடன் சேர்ந்து, அந்த வாழ்விடத்தில் இது ஒரு மேலாதிக்க சிற்றினமாக உள்ளது. இது தரையில் உணவை எடுத்துக்கொள்ளும் அனைத்துண்ணி.

## காப்பு நிலை
தைவானில் வெண் மீசை  சிரிப்பான் என்பது ஓரளவு பொதுவான இனமாகும். இது 10,000 முதல் 100,000 இனப்பெருக்க இணைகளுடன் காணப்படுவதாக மதிப்பிடப்பட்ட மக்கள்தொகையினைக் கொண்டுள்ளது. வாழ்விட அழிவு மற்றும் துண்டு துண்டாக வாழிடம் இருப்பதால் இதன் மக்கள்தொகை குறைந்து வருவதாக நம்பப்பட்டாலும், பாதிக்கப்படக்கூடிய இனமாகக் கருதப்படவில்லை.

## மேற்கோள்கள்

பகுப்பு:சிரிப்பான்கள்
அயோடின் முப்புரோமைடு

**அயோடின் முப்புரோமைடு** (*Iodine tribromide*) என்பது IBr3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். 

## பண்புகள்
அயோடின் முப்புரோமைடு அடர் பழுப்பு நிறம் கொண்ட ஒரு நீர்மமாகும். எத்தனால் மற்று ஈதர் ஆகிய கரைப்பான்களுடன் இது கலக்கும்.

## பயன்கள்
உலர் அரித்துருவாக்கல் செயல்முறைகளில் அயோடின் முப்புரோமைடு பயன்படுகிறது.

## மேற்கோள்கள்

பகுப்பு:அயோடின் சேர்மங்கள்
பகுப்பு:புரோமைடுகள்
வளையச் சிரிப்பான்

**வளையச் சிரிப்பான்** (*Collared laughingthrush*)(*துரோகலோப்டெரான் யெர்சினி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது வியட்நாமில் மட்டுமே காணப்படும் அகணிய உயிரி.

வளையச் சிரிப்பானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டல உயரமான புதர் நிலம் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

* BirdLife International 2004.  Garrulax yersini.   2006 IUCN Red List of Threatened Species.  Downloaded on 25 July 2007.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:சிரிப்பான்கள்
பகுப்பு:அகணிய உயிரிகள்
செவ்வால் சிரிப்பான்

**செவ்வால் சிரிப்பான்** (*Red-tailed laughingthrush-துரோகலோப்டெரான் மில்நெய்*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும்.

## துணையினங்கள்
செவ்வால் சிரிப்பான் சிற்றினத்தின் கீழ் நான்கு துணையினங்கள் அடங்கும்:

* *துரோகலோப்டெரான்* *மில்நெய் மில்நெய்* டேவிட், 1874 (புஜியான் மாகாணம், தென்கிழக்கு சீனா)
* *துரோகலோப்டெரான் மில்நெய் சார்ப்பி* ரைப்பான், 1901 (தெற்கு & கிழக்கு மியான்மர், வடமேற்குதாய்லாந்து, வடக்கு & மத்திய லாவோஸ், வடமேற்கு வியட்நாம், மற்றும் தென் சீனா (மேற்கு, தெற்கு & தென்கிழக்கு யுன்னார், மேற்கு குவாங்ஷி).
* *துரோகலோப்டெரான் மில்நெய் சைனியாநம்* இசுட்ரெசுமேன், 1930 (தென்கிழக்கு சீனா (தென்கிழக்கு சிச்சுவான், வடக்கு குயிசூ, மத்திய & வடகிழக்கு குவாங்ஷி, தெற்கு ஹுனான் மாகாணம், வடக்கு குவாங்டொங்).
* *துரோகலோப்டெரான் மில்நெய் விட்ரி* (தெலாகோர், 1932) (தெற்கு லாவோஸ், வியட்நாம்)

## விளக்கம்
*துரோகலோப்டெரான் மில்நெய்* சிரிப்பானின் உடல் நீளம் 26–28 வரை வளரலாம். இதன் எடை சுமார் 66–93 கிராம் (2.3–3.3 oz) இருக்கும். இந்த நடுத்தர அளவிலான சிரிப்பான்கள் மந்தமான பழுப்பு மஞ்சள்-சாம்பல் நிறத்தில், பிரகாசமான பழுப்பு-நிறத் தலையுடன் கரு முகத்துடன், வெண்மையான காதுகள் மறைந்து காணப்படும். இறக்கைகளும் வால்களும் கருஞ்சிவப்பு நிறத்தில் இருக்கும்.

## பரவலும் வாழிடமும்
இடது|thumb|240x240px| செவ்வால் சிரிப்பானின் குஞ்சு
செவ்வால் சிரிப்பான் சீனா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணலாம். இந்த பறவைகள் முக்கியமாகப் பரந்த இலை பசுமையான காடுகளின் அடிப்பகுதியில் வாழ்கின்றன.

இவை மலைப்பகுதிகளில் வாழக்கூடியன. பொதுவாகக் கடல் மட்டத்திலிருந்து சுமார்  உயரத்தில் வாழ்கின்றன.
வலது|thumb|230x230px| காணொலி காட்சியில்

## நடத்தை
செவ்வால் சிரிப்பான், முக்கியமாகப் பூச்சிகள் மற்றும் சிறிய கணுக்காலிகள் (வண்டுகள், அசகாவம், முதலியன). ஆனால் பெர்ரி மற்றும் பழங்கள் (குறிப்பாக சௌரௌஜா இனங்கள்) ஆகியவற்றை உணவாக உட்கொள்கிறது. இனப்பெருக்க காலம் ஏப்ரல் முதல் சூன் வரை நீடிக்கும். ஆண் மற்றும் பெண் என இரு பறவைகளும் கூடுகளைக் கட்டுவதில் பங்களிக்கின்றன. முக்கியமாகப் புற்கள் மற்றும் மூங்கில் இலைகளால் செய்யப்பட்ட நேர்த்தியான கோப்பை போன்று கூடுகள் காணப்படும். இது தரை மட்டத்திலிருந்து சுமார் 1 மீ உயரத்தில் கட்டப்பட்டும். பெண் சிரிப்பான் 2-3 முட்டைகளை இடுகின்றன. இவை 17-18 நாட்களுக்கு அடைகாக்கப்படுகிறது. குஞ்சுகள் இரண்டு பெற்றோர்களாலும் உணவளிக்கின்றன. குஞ்சுகள் 14-16 நாட்களில் வளர்ச்சியடைந்த பின் கூட்டை விட்டு வெளியேறுகின்றன.

## மேற்கோள்கள்

## வெளி இணைப்புகள்
* Dollinger P. Zootier-Lexikon
* இயற்கைவாதி

பகுப்பு:காணொளிக் கோப்பு உள்ள கட்டுரைகள்
பகுப்பு:மியான்மர் பறவைகள்
பகுப்பு:தென் சீனப் பறவைகள்
கறுப்பு தாடைச் சின்னான்

**கறுப்பு தாடைச் சிரிப்பான்** (*Black-chinned laughingthrush*) அல்லது **செம்பழுப்பு மார்புச் சிரிப்பான்** பின்வரும் சிற்றினங்களாகப் பிரிக்கப்பட்டுள்ளது:

* நீலகிரி சிரிப்பான், *மான்டிசின்க்லா கேச்சின்னாசு*
* பானசுரச் சிரிப்பான், *மான்டிசின்க்லா ஜெர்டோனி*
பகுப்பு:பக்கவழி நெறிப்படுத்தல்
பார்லேரியா அகன்தோய்டெசு

**பார்லேரியா அகன்தோய்டெசு** (தாவர வகைப்பாட்டியல்: *Barleria acanthoides*) என்பது  முண்மூலிகைக் குடும்பம்  குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள்  மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான,  "பார்லேரியா" பேரினத்தில், 303 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது.  இதன் இணைப்பெயரே *Barleria noctiflora* என்பதாகும். இத்தாவரத்தின் பிறப்பிடமாக,  சாட், சீபூத்தீ, எகிப்து, எரித்திரியா, எத்தியோப்பியா, இந்தியா, கென்யா, ஓமான், பாக்கித்தான், சவூதி அரேபியா, சோமாலியா, சூடான், தன்சானியா, உகாண்டா, யெமன் ஆகிய நாடுகள் கருதப்படுகின்றன. இவற்றின் அகணிய தாவரம் எனலாம்.

## மேற்கோள்கள்

பகுப்பு:பார்லேரியா பேரினம்
பகுப்பு:தாவரவியல் பெயருடையக் கட்டுரைகள்
செம்பழுப்பு முதுகு சிபியா

**செம்பழுப்பு முதுகு சிபியா** (***லியோப்டிலா அனெக்டென்சு***) லியோத்ரிச்சிடே குடும்பத்தில் உள்ள ஒரு குருவி சிற்றினம் ஆகும்.

இது முன்பு *கெட்டோரோபாசியா* பேரினத்தில் வைக்கப்பட்டது ஆனால் இப்போது ***லியோப்டிலா*** எனும் பேரினத்தில் உள்ள ஒரே சிற்றினமாகும்.

இது இமயமலையிலிருந்து தென் மத்திய வியட்நாம் வரை காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

* காலர், NJ & ராப்சன் சி. 2007. குடும்பம் Timaliidae (Babblers) pp.&nbsp;70 - 291 அங்குலம்; டெல் ஹோயோ, ஜே., எலியட், ஏ. & கிறிஸ்டி, டிஏ எட்ஸ். *[[உலகப் பறவைகளின் உசாநூல்|உலகப் பறவைகளின் கையேடு]]*, தொகுதி. 12. பிக்காதார்ட்ஸ் முதல் டைட்ஸ் மற்றும் சிக்கடீஸ் வரை. லின்க்ஸ் எடிசன்ஸ், பார்சிலோனா.

பகுப்பு:தென்கிழக்காசியப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:பூட்டான் பறவைகள்
லியோத்ரிக்சு

***லியோத்ரிக்சு*** (*Leiothrix*) என்பது லியோத்ரிச்சிடே குடும்பத்தில் உள்ள பாசரைன் பறவைகளின் பேரினமாகும். இவை லியோசிச்லாசு, பார்விங்ஸ், மின்லா மற்றும் சிபியா ஆகியவற்றைக் கொண்ட ஒரு உயிரிக்கிளையினைச் சேர்ந்தவை. சிபியா இவற்றின் நெருங்கிய உறவினர்களாக இருக்கலாம்.

## வகைப்பாட்டியல்
*லியோத்ரிக்சு* பேரினமானது 1832ஆம் ஆண்டில் இங்கிலாந்து இயற்கை ஆர்வலர் வில்லியம் ஜான் ஸ்வைன்சனால் அறிமுகப்படுத்தப்பட்டது. பேரினப் பெயர் பண்டைய கிரேக்க *லியோசு* அதாவது "மென்மையான" மற்றும் *திரிக்சு* "முடி" என்று பொருள்படும். லியோத்ரிக்சு பேரினத்தின் மாதிரி இனமாக செவ்வலகு லியோத்திரிக்சு உள்ளது.

இப்பேரினம் இரண்டு சிற்றினங்களைக் கொண்டுள்ளது:

இவற்றின் மென்மையான வண்ணங்களும், திறமையான பாடலும் இச்சிற்றினத்தினைப் பிரபலமான செல்லப் பறவைகளாக ஆக்குகின்றன.

## மேற்கோள்கள்

* Cibois, Alice (2003): Mitochondrial DNA Phylogeny of Babblers (Timaliidae). Auk 120(1): 1-20. DOI: 10.1642/0004-8038(2003)120[0035:MDPOBT]2.0.CO;2 HTML fulltext without images
* Collar, N. J. & Robson C. 2007. Family Timaliidae (Babblers) pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.
பகுப்பு:இமயமலைப் பறவைகள்
பகுப்பு:பறவைப் பேரினங்கள்
கோமாய் ஆறு

**கோமாய் ஆறு** (*Gomai River*) இந்தியாவின் தபதி ஆற்றின் துணை நதியாகும். இது சாத்பூரா மலைத்தொடரில் தோன்றி உருவாகி, பிரகாசாவிலிருந்து கிழக்கே 2 கி.மீ. தொலைவில் தப்தி ஆற்றுடன் கலக்கிறது. கோமாய் ஆறும் சுசுரி ஆறு (சுல்தான்பூரைக் கடந்து செல்கிறது), திப்ரியா ஆறு (மண்டனே வழியாகச் செல்கிறது), உம்ரி ஆறு மற்றும் சுகி ஆறு உட்பட பல சிறிய துணை நதிகளைக் கொண்டுள்ளது.

## புகைப்படங்கள்
வலது|thumb| பாலத்தில் இருந்து எடுக்கப்பட்ட சகாதாவில் ஓடும் கோமாய் ஆறு.

## இதனையும் காண்க

* இந்திய ஆறுகளின் பட்டியல்

## வெளி இணைப்புகள்

## குறிப்புகள்

பகுப்பு:மகாராட்டிர ஆறுகள்
முருகதாசா

**முருகதாசா** (பிறப்பு: 1900) என்று அழைக்கப்பட்ட **ஏ. முத்துசுவாமி ஐயர்** 1930-40களில் புகழ்பெற்ற ஒரு பழம்பெரும் தமிழ்த் திரைப்பட இயக்குநரும், திரைக்கதை எழுத்தாளரும், பத்திரிகை ஆசிரியரும் ஆவார். சுந்தரமூர்த்தி நாயனார் (1937), பட்டினத்தார் (1936), நந்தனார் (1942) போன்ற பல தமிழ்த் திரைப்படங்களை இயக்கியுள்ளார்.

தொடக்கத்தில் இவர் *சித்ரவாணி* என்ற பத்திரிகையின் ஆசிரியராகப் பணியாற்றினார். இப்பத்திரிகையின் உதவி ஆசிரியராக பி. எஸ். இராமையா இருந்தார். *சௌண்ட் அண்ட் ஷடோ* (Sound and Shadow) என்ற பத்திரிகையையும் நடத்தி வந்தார். பின்னர் திரைப்படத் துறைக்கு வந்தார். ஏ. கே. சேகர், கே. ராம்நாத் போன்ற இயக்குநர்கள் இவருக்குக் கீழ் பணியாற்றினார்கள். 1956 இல் வெளிவந்த *தெனாலி ராமகிருஷ்ணா* என்ற தெலுங்குத் திரைப்படத்துக்கு திரைக்கதை எழுதினார். 1963 இல் இவருக்கு கலைமாமணி விருது வழங்கப்பட்டது.

## இயக்கிய திரைப்படங்கள்
* பக்த ராம்தாஸ் (1935)
* மார்க்கண்டேயா (1935)
* பட்டினத்தார் (1936)
* சுந்தரமூர்த்தி நாயனார் (1937)
* கிராதா அர்ஜுனா (ஊர்வசி சாகசம்) (1940)
* வேணுகானம் (1941)
* பாதுகா பட்டாபிஷேகம் (1941)
* நந்தனார் (1942)
* ஜெமினியின் 'ஞானசௌந்தரி' (1948)

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:தமிழ் இதழியலாளர்கள்
பகுப்பு:1900 பிறப்புகள்
தஞ்சோங் துவாலாங்

**தஞ்சோங் துவாலாங்** (ஆங்கிலம்: *Tanjung Tualang*; மலாய்: *Tanjung Tualang*; சீனம்: 丹绒都阿朗) என்பது மலேசியா, பேராக் மாநிலம், கிந்தா மாவட்டத்தில் (*Kinta District*) அமைந்துள்ள ஒரு கிராமப்புற நகரம்; முக்கிம் ஆகும். பத்து காஜா மாவட்ட நகராண்மைக் கழகத்தின் கீழ் நிர்வகிக்கப் படுகிறது. ஈப்போ மாநகரத்தில் இருந்து 30 கி.மீ. தொலைவில் உள்ளது. 

1900-ஆம் ஆண்டுகளின் முற்பகுதியில், இந்தக் கிராமப்புற நகர்ப்பகுதி மலேசியாவின் முக்கிய ஈயச் சுரங்க நகரங்களில் ஒன்றாக விளங்கியது. தஞ்சோங் துவாலாங் நகரம் அதன் பெயரை துவாலாங் (*Tualang*) எனப்படும் ஒரு வகை மரத்தில் இருந்து பெற்றதாக அறியப்படுகிறது. பின்னர் ஒரு பெரிய ஈயச் சுரங்க நிறுவனமான தோ ஆலாங் (*Toh Allang Chinese Tin Ltd*) நிறுவனத்தின் பெயரும் இந்த இடத்திற்குப் பயன்படுத்தப்பட்டது.

## பொது
1939-இல் தஞ்சோங் துவாலாங் மலாயா பொதுவுடைமை கட்சிக்கு (*Communist Party of Malaya*) ஒரு முக்கியப் புகலிடமாகவும் விளங்கியது. அந்த்க கட்சியில் அந்த்க கட்டத்தில் நன்கு அறியப்பட்ட மலாய்த் தலைவர் ரசீட் மைதீன் (*Rashid Maidin*) என்பவர் து லுங் சான் (*Tu Lung Shan*) எனும் மற்றொரு சீனத் தலைவரால் தஞ்சோங் துவாலாங் பகுதியில் பணியில் அமர்த்தப்பட்டார்.

## பொருளாதாரம்
1900-களின் மத்தியப் பகுதியில் தஞ்சோங் துவாலாங்கின் சுரங்கப் பகுதிகளைப் பல பன்னாட்டு ஈயச் சுரங்க நிறுவனங்கள் தங்களின் கட்டுப்பாட்டில் வைத்து இருந்தன. அந்த நிறுவனங்கள்:

* கீழ் பேராக் ஈய நிறுவனம் – *Lower Perak Tin Dredging*
* தெற்கு கிந்தா ஒருங்கிணைந்த நிறுவனம் – *Southern Kinta Consolidated*
* தெற்கு மலாயன் ஈய நிறுவனம் – *Southern Malayan Tin Dredging*
* ஆசுட்ரல் அமேல்கமேட் ஈய நிறுவனம் – *Austral Amalgamated Tin*
* ஆசுபோர்ன் & சாப்பிள் ஈய நிறுவனம் – *Osborne & Chapple*
* பெர்னாஸ் பட்டய மேலாண்மை ஈய நிறுவனம் – *Pernas Chartered Management*
* மலேசிய சுரங்க நிறுவனம் – *Malaysian Mining Corporation*

1970-ஆம் ஆண்டுகளில் சுமார் 5 மிகப் பெரிய ஈய அகழ்வாய்வு இயந்திரங்கள் (*Dredging Machines*) இருந்தன. அவை உலகின் மிகப்பெரிய ஈயம் தோண்டும் இயந்திரங்களில் ஒரு பகுதியாகும். தஞ்சோங் துவாலாங்கில் பல சிறிய வகை ஈயம் தோண்டும் இயந்திரங்களும் இருந்தன. பெரிய இயந்திரங்கள் பொதுவாக ஐரோப்பிய நிறுவனங்களுக்குச் சொந்தமானவை. உள்ளூர் சுரங்க நிறுவனங்கள் "பாலோங்" (*Palong*) வகை சுரங்க முறைகளைப் பயன்படுத்தின.

### நன்னீர் குளங்கள்
இன்றைய நிலையில் அந்தப் பழைய சுரங்கப் பகுதிகள், நன்னீர் இறால் மீன்களை வளர்ப்பதற்கான நன்னீர் குளங்களாக மாற்றப்பட்டுள்ளன. சில பகுதிகள் செம்பனை தோட்டங்களாக மாற்றப்பட்டன. அதே வேளையில் ஏராளமான ரப்பர் தோட்டங்களும் உள்ளன. அந்தத் தோட்டங்கள் தனிநபர்களுக்கும் பன்னாட்டு நிறுவனங்களுக்கும் சொந்தமானவையாக உள்ளன.

## காட்சியகம்

File:TT5 Tin Dredge - panoramio (3).jpg|TT5_Tin_Dredge_-_panoramio_(3)|
File:TT5 Tin Dredge - panoramio (4).jpg|
File:TT5 Tin Dredge - panoramio.jpg|
File:TT5 Tin Dredge - panoramio (5).jpg


## மேற்கோள்கள்

## மேலும் காண்க
* ஈப்போ
* பத்து காஜா
* செரி இசுகந்தர்
* பூசிங்
* கோப்பேங்
* மெங்லெம்பு	
* கிந்தா மாவட்டம்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
கெட்டிரோபாசியா

***கெட்டிரோபாசியா*** (*Heterophasia*) **சிபியாசு**, லியோத்ரிச்சிடே குடும்பத்தில் உள்ள ஒரு பறவை பேரினமாகும்.

## சிற்றினங்கள்
சிலரால், *கெ. பிக்காயிட்சு* மட்டும் கொண்ட ஒற்றை வகை உயிரலகுப் பேரினமாகக் கருதப்படுகிறது. இருப்பினும், ஏழு சிற்றினங்கள் பொதுவாக அறியப்படுகின்றன:

* செம்பழுப்பு சிபியா, *கெட்டிரோபாசியா கேபிசுட்ராட்டா* &#x2013; சில வேளைகளில் *மலாசியசு* பேரினத்தில்
* சாம்பல் சிபியா, *கெட்டிரோபாசியா கிராசிலிசு* &#x2013; சில வேளைகளில் *மலாசியசு* பேரினத்தில்
* அடர் முதுகு சிபியா, *கெட்டிரோபாசியா மெலனோலூகா* &#x2013; சில வேளைகளில் *மலாசியசு* பேரினத்தில்
* கருந்-தலை சிபியா அல்லது தெசுகோடினின் சிபியா, *கெட்டிரோபாசியா தெசுகோடின்சி* &#x2013; *மலேசியா*, முன்பு *கெ. மெலனோலூ* சிற்றினமாகக் கருதப்பட்டது
* வெண் காது சிபியா, *கெட்டிரோபாசியா ஆரிகுலரிசு* &#x2013; சில வேளைகளில் *மலாசியசு* பேரினத்தில்
* அழகிய சிபியா, *கெட்டிரோபாசியா புல்செல்லா* &#x2013; சில வேளைகளில் *மலாசியசு* பேரினத்தில்
* நீண்ட வால் சிபியா, *கெட்டிரோபாசியா பிக்காயிட்சு*

## மேற்கோள்கள்




* Collar, N. J. & Robson C. (2007). Family Picathartidae (Picathartes)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[:en:Handbook_of_the_Birds_of_the_World|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona. ISBN&nbsp;978-84-96553-42-2

பகுப்பு:பறவைப் பேரினங்கள்